**ISLANNINHEVOSNÄYTTELYT 2021 JA**

**ISLANNINHEVOSORIIDEN**

**HYVÄKSYMINEN JALOSTUKSEEN 2021**

Suomen Hippos ry 2021

Vahvistettu 2021**SISÄLLYSLUETTELO**

[1. POLVEUTUMISVAATIMUKSET 3](#_Toc43722117)

[2. RAKENNE‐ JA SUORITUSVAATIMUKSET JALOSTUSARVOSTELUSSA 3](#_Toc43722118)

[3. ORIIN JALOSTUKSEEN HYVÄKSYMINEN 3](#_Toc43722119)

[3.1 Jalostukseen hyväksymättömien oriiden jälkeläiset 4](#_Toc43722120)

[3.2 Oriiden jalostukseenkäyttöoikeuksien myöntämisen poikkeusmenettelyt vuonna 2020 4](#_Toc43722121)

[4. TERVEYDENTILAN TARKASTUS 5](#_Toc43722122)

[4.1 Yleinen terveydentilan tarkastus 5](#_Toc43722123)

[4.2 Röntgenkuvaus 5](#_Toc43722124)

[4.3 CEM-testaus 5](#_Toc43722125)

[5. RAKENNEARVOSTELTAVAT JA KOKONAISARVOSTELTAVAT ISLANNINHEVOSET 5](#_Toc43722126)

[5.1 Hevostarkastus ja mittaus 6](#_Toc43722127)

[5.2 Rakennearvostelu 6](#_Toc43722128)

[5.3 Liikkeiden esittäminen vapaana (1-2v. varsat ja 3-4v. rakennearvosteltavat) 6](#_Toc43722129)

[5.3 Ratsastusarvostelu 6](#_Toc43722130)

[5.4 Näyttelyn kulku 6](#_Toc43722131)

[**5.4.1 Varsat 1-2-vuotiaat** 6](#_Toc43722132)

[**5.4.2. Rakennearvosteltavat 3-4-vuotiaat tammat, ruunat ja oriit** 7](#_Toc43722133)

[**5.4.3 Kokonaisarvosteltavat tammat, ruunat ja oriit (4-vuotiaat ja vanhemmat)** 7](#_Toc43722134)

[**5.4.4 Rakennearvosteltavat tammat, ruunat ja oriit (5-vuotiaat ja vanhemmat)** 7](#_Toc43722135)

[6. FEIF‐ARVOSTELUN VAHVISTAVAT TAMMAT JA ORIIT 7](#_Toc43722136)

[7. ORIIDEN JALOSTUKSEEN KÄYTTÖOIKEUDEN JATKAMINEN 7](#_Toc43722137)

[8. NÄYTTELYYN ILMOITTAUTUMINEN JA HINNASTO VUONNA 2020 8](#_Toc43722138)

[9. ASTUTUSKIRJANPITO 9](#_Toc43722139)

# 1. POLVEUTUMISVAATIMUKSET

Jalostus- ja rakennearvosteltavan islanninhevosen suvun pitää olla johdettavissa kokonaisuudessaan Islannissa syntyneisiin esivanhempiin saakka. Sukutaulussa esiintyviltä Islannissa vaikuttaneilta oriilta ei vaadita jalostukseen hyväksymistä. Jalostukseen tarjottavalla oriilla on oltava yksi rekisteriin merkitty vanhempaispolvi.

DNA‐testein on voitava todistaa hevosen polveutuvan rekisteriin merkityistä vanhemmista. Kaikki vuodesta 2006 alkaen syntyneet islanninhevosoriit on **DNA‐testattava molempiin vanhempiinsa**, ennen kuin ne voidaan esittää jalostukseen hyväksyttäväksi. Kokonaisarvosteluun ilmoitetuilla tammoilla ja ruunilla tulee olla oma DNA-määritys joko World Fengurissa tai DNA-näyte tulee ottaa Suomessa ennen arvostelua. 1-2 vuotiasta varsoista oreilla tulee olla DNA-määritys kirjattuna World Fengurissa.

# 2. RAKENNE‐ JA SUORITUSVAATIMUKSET JALOSTUSARVOSTELUSSA

Islanninhevoset mitataan ja niiden rakenne ja ratsastusominaisuudet arvostellaan FEIF:in sääntöjen mukaisesti. Oriit palkitaan I (vähintään 8.00 pistettä) tai II palkinnolla (7.75‐7.99 pistettä). Tammat palkitaan I (vähintään 8.00 pistettä), II (7.50-7.99 pistettä) tai III (7.20-7.49 pistettä) palkinnolla.

Islannissa tai muussa FEIF‐maassa arvostellulla jalostushevosella on mahdollisuus saada aikaisemman jalostukseen hyväksymisen perusteena olleet pisteet vahvistetuiksi, mikäli arvostelussa on noudatettu FEIF‐sääntöjä. Arvostelu vahvistetaan pöytäkirjapäätöksellä.

# 3. ORIIN JALOSTUKSEEN HYVÄKSYMINEN

Rakennearvostelussa esitetty **3‐4 -vuotias islanninhevosori** voi saada rajoitetun jalostukseen käyttöoikeuden yhdeksi vuodeksi enintään kymmenelle tammalle, mikäli se on saavuttanut rakenteen kokonaispisteiksi 8.00 eikä mikään kohta ole alle 7.5 pistettä (paitsi jouhet ja pää), sekä mikäli se esittää lupaavia liikkeitä ja askellajitaipumusta irtojuoksutettuna.

**Neljä vuotiaat ja vanhemmat oriit** voidaan esittää kokonaisarvostelussa. Vähintään 7.75 pistettä kokonaisarvostelussa saavuttaneet oriit voivat saada jalostukseen käyttöoikeuden korkeintaan viideksi vuodeksi kerrallaan. I palkitut oriit voivat saada toistaiseksi voimassa olevan jalostukseen käyttöoikeuden. Oriin jalostukseen käyttöoikeus voidaan rajata tietylle tammamäärälle ja/tai viittä vuotta lyhyemmäksi ajaksi.

Neljävuotias kokonaisarvosteltava ori voi saada vuodeksi rajoitetun astutusluvan maksimissaan 10 tammalle, vaikka ori **ei** saavuttaisi kokonaispisterajaa 7.75. Ehtona on, että ori täyttää 3-4-vuotiaiden oriiden rakenteen perusteella myönnettäville jalostusluville asetetut vaatimukset sekä osoittaa ratsastusarvostelussa lupaavia askellajeja ja liikkeitä.

Näyttelyissä jalostusarvosteltavien **5-vuotiaiden ja vanhempien oriiden** sekä ulkomaisen FEIF-arvostelun vahvistavien oriiden tulee olla kuvattu kinnerpattien osalta **ennen** näyttelyä/pöytäkirjapäätöstä. Röntgenkuvat voivat olla enintään 12 kk vanhat. Kuvia ei tarvitse toimittaa, mikäli oriilla on aikaisempi vapauttava lausunto World Fengurissa. Lisätietoja röntgenvaatimuksista kohdasta 4.2.

**3-4-vuotiaiden oriiden** osalta hyväksyttyjen oriiden röntgenkuvat (kintereistä) voidaan toimittaa **näyttelyn** **jälkeen**. Jalostukseenkäyttöoikeus on voimassa vasta röntgenkuvien hyväksymisen jälkeen.

Kaikille yleisen jalostukseenkäyttöoikeuden saaneille oriille myönnetään orinumero, joka näkyy oriin nimen perässä.

Vuosittainen orilisenssikäytäntö astui islanninhevosilla voimaan vuonna 2013. Oriin orilisenssi aktivoidaan vuosittain maksamalla orilisenssimaksu. Orilisenssi vuodelle 2021 sisältyy 3-4 -vuotiaiden oriiden sekä kokonaisarvosteltavien oriiden näyttelymaksuun.

## 3.1 Jalostukseen hyväksymättömien oriiden jälkeläiset

Islanninhevosoriille, jolla ei ole jalostusarvostelulla saavutettua jalostusoikeutta, mutta jota käytetään jalostukseen, tulee ostaa hinnaston mukainen tammakohtainen orilisenssi jokaista astutettavaa tammaa kohden. Oriinpitäjä on aina vastuussa lisenssin/lisenssien lunastamisesta ajallaan. Mikäli orilinsenssiä ei ole lunastettu ajallaan, oriin jälkeläistä ei rekisteröidä puhdasrotuisena islanninhevosena ja sen isäoriin tietoja ei merkitä rekisteriin. Kyseistä varsaa ei myöskään rekisteröidä WorldFengur –tietokantaan ja jälkeläisellä ei ole siten kilpailu-/näyttelyoikeuksia islanninhevosena. Lisäksi kaikkien islanninhevosina rekisteröitävien yksilöiden on täytettävä edelleen niille asetutut rekisteröinnin perusvaatimukset. Jokainen varsa on DNA-testattava sekä isään että emään ja yksilön polveutuminen tulee pystyä todistettavasti johtamaan islantilaisiin yksilöihin.

Terveystarkastusvaatimukset ovat samat, kuin jalostukseen hyväksytyille oriille. Oriille, joiden tammakohtaista lisenssiä ei ole lunastettu määräaikaan mennessä, ja/tai terveystarkastusta ole tehty, on mahdollista lunastaa lisenssi korotettuun hintaan.

## 3.2 Oriiden jalostukseenkäyttöoikeuksien myöntämisen poikkeusmenettelyt vuonna 2021

Kevätnäyttelyn siirtymisen takia islanninhevosoriiden jalostukseenkäyttöoikeuksiin on tehty poikkeuspäätöksiä kaudelle 2021 seuraavasti:

- Vuonna 2020 rakennearvostelun ja juoksutuskokeen perusteella jalostukseenkäyttöoikeuden saanut tänä vuonna 4-vuotias ori saa jalostukseen käyttöoikeuden kaudelle 2021 samoin ehdoin kuin vuonna 2020, rajoituksena 10 tammaa/vuosi. Orille tulee lunastaa orilisenssi kaudelle 2021.

- Mikäli kokonaisarvostellulla orilla on määräaikainen jalostukseenkäyttöoikeus, joka on päättynyt 31.12.2020 ja jonka jatkaminen vaatisi orin esittämistä näyttelyssä, jatketaan lupaa 30.9.2021 asti. Kaudelle on lunastettava orilisenssi normaaliin tapaan.

- 3 –4-vuotias ori voi saada rajoitetun jalostukseenkäyttöoikeuden enintään 10 tammalle 30.9.2021 saakka, mikäli oriin BLUP-indeksi on vähintään 115 ja oriin terveydentila on tarkastettu voimassa olevien sääntöjen mukaisesti. Jalostukseenkäyttöoikeutta on anottava Suomen Hippokselta 24.6.2021 mennessä ja luvasta peritään FEIF-arvostelun vahvistamisen mukainen maksu.

- Ulkomailla FEIF-sääntöjen mukaisessa näyttelyssä rakennearvostellulle 3-4 vuotiaalle oriille voidaan myöntää jalostukseenkäyttöoikeus 30.9.2021 asti enintään 10 tammalle, mikäli orin rakennepisteet ovat vähintään 8,00, eikä mikään kohta ole alle 7,5 ja sen ratsastusominaisuuksien BLUP on vähintään 110. Lisäksi ori tulee olla terveystarkastettu voimassa olevien sääntöjen mukaisesti. Jalostukseenkäyttöoikeutta on anottava 30.9.2021 mennessä ja siitä peritään FEIF-arvostelun vahvistusta vastaava maksu.

Syyskuun kansainvälisessä näyttelyssä oriille voidaan myöntää jalostukseen käyttöoikeus seuraavasti:

- Kokonaisarvosteltavat oriit voivat saada jalostukseenkäyttöoikeuden normaalien voimassa olevien sääntöjen mukaisesti.

- 3-vuotiaat oriit voivat saada jalostukseenkäyttöoikeuden rakennearvostelun ja juoksutuskokeen perusteella 30.9.2022 saakka enintään 10 tammalle/vuosi.

- 4-vuotiaat oriit voivat saada rajoitetun jalostukseenkäyttöoikeuden rakennearvostelun ja juoksutuskokeen perusteella 30.9.2021 saakka enintään 10 tammalle.

Lisäksi oriille voidaan myöntää tammakohtaisia astutuslupia voimassa olevien sääntöjen mukaisesti. Tällöin syntyvät varsat voidaan rekisteröidä islanninhevosrotuisina ja saavat FEIFin sääntöjen mukaisesti kilpailu- ja näyttelyoikeuden.

# 4. TERVEYDENTILAN TARKASTUS

## 4.1 Yleinen terveydentilan tarkastus

Näyttelyssä kaikille hevosille tehdään yleinen terveydentilantarkastus mittauksen yhteydessä. Terveydentilantarkastus sisältää mm. yleiskunnon arvioinnin sekä jalkojen ja suun tarkemman tutkimisen vammojen varalta kokonaisarvosteluun osallistuvien hevosten osalta. 3 vuotiaille ja sitä vanhemmille oriille kivesten mittaus kuuluu myös tarkastukseen.

Mikäli hevonen ei läpäise tarkastusta se ei saa osallistua näyttelyyn. Hylkäykseen johtavia syitä ovat esimerkiksi:

* hevonen on liian laiha tai lihava
* hevosella on selkeitä hengitystieinfektio oireita
* ontuminen, jalkojen turvotus tai aristus
* selkeät ja kipeät haavat rungolla
* yli 1cm haavat jaloissa
* vauriot suussa

## 4.2 Röntgenkuvaus

Kaikki jalostusoriit on röntgenkuvattava kinnerpattien varalta. Röntgenkuvaus voidaan tehdä aikaisintaan 12 kuukautta ennen näyttelyä. Klinikkatutkimuksessa pätevät Suomen Hippoksen dopingsäännöt, kuten myös näyttelyssä. Oritta ei tarvitse kuvata, mikäli oriilla on lausunto kinnerten röntgenkuvista World Fengurissa.

Tuontioriiden osalta ulkomaiset röntgenkuvat hyväksytään muista EU‐maista sekä Islannista, Norjasta ja Sveitsistä. Tuontioriiden kinnerpattikuvausta ei tarvita, mikäli FEIF-järjestelmässä on merkintä, että kinnerpattikuvaus on aiemmin tehty ja se on vapauttava. Oriiden röntgenkuvat lähetetään hyvissä ajoin, viimeistään kolme viikkoa ennen näyttelyä Suomen Hippokseen, josta ne toimitetaan eteenpäin lausuntoa varten eläinlääkärille.

Röntgenkuvauskohteet liitteessä 1. Tarkastuspöytäkirja toimitetaan Suomen Hippokseen röntgenkuvien liitteenä. Röntgenkuvien tarkastusmaksu (50€) laskutetaan omistajalta.

Tarkastuspöytäkirja ja röntgenkuvat (CD) toimitetaan **22.8.2021 mennessä** osoitteella:

**Suomen Hippos ry/Jenni Teikari**

**Kalkkipellotie 6, 02650 Espoo**

tai jenni.teikari@hippos.fi

## 4.3 CEM-testaus

Kaikki jalostukseen käytettävät islanninhevosoriit tulee testata tarttuvan kohtutulehduksen eli Contagious Equine Metritis (CEM) varalta. CEM-näytteen ottaa eläinlääkäri, joka lähettää näytteen tutkittavaksi Ruokavirastoon. **Näytteen lähetteeseen tulee merkitä, että tutkimustuloksen saa lähettää Evirasta suoraan Suomen Hippokseen.**

Vapauttavasta CEM-testituloksesta tulee merkintä oriin tietoihin. Mikäli oritta ei ole käytetty siitokseen edellisen puhtaan CEM-näytteen jälkeen, testiä ei tarvitse uusia.

Niistä islanninhevosoriista, joita ei käytetä keinosiemennykseen, otetaan CEM-testi vähintään viiden kalenterivuoden välein ja aina sen jälkeen, mikäli oritta on käytetty jalostukseen ulkomailla. Kaikki keinosiemennyksellä käytössä olevat oriit on testattava vuosittain.

# 5. RAKENNEARVOSTELTAVAT JA KOKONAISARVOSTELTAVAT ISLANNINHEVOSET

## 5.1 Hevostarkastus ja mittaus

Hevosen näyttelysuoritus alkaa mittauksella. Mittauspaikalla saa hevosen esittäjän lisäksi olla yksi avustaja. 3 vuotiaat ja sitä vanhemmat mitataan FEIF:n sääntöjen mukaan. 1-2 vuotiailta varsoilta mitataan säkäkorkeus, etupolven sekä etusäären ympärys. Mittauksen yhteydessä hevosen tunniste- ja rokotustiedot tarkistetaan hevospassista (rokotukset voi esittää myös erillisestä rokotuskortista, jossa on hevosen virallinen nimi ja/tai mikrosirunumero). Tarkasta rokotussäännöt SIHYn internetsivuilta: [www.islanninhevonen.net](http://www.islanninhevonen.net) > Jalostus > Ohjeita ja sääntöjä > Rokotussäännöt. Ilman asianmukaisia rokotuksia hevonen ei voi osallistua näyttelyyn. Mittauksesta siirrytään rakennearvosteluun käsiohjelman mukaisessa järjestyksessä.

Kaikista jalostusarvosteltavista hevosista otetaan jouhinäyte, jollei sitä ole jo aiemmin tehty, polveutumisen varmistamiseksi. Kaikille jalostusarvosteltaville tammoille ja oriille tehdään näyttelypaikalla yleinen terveydentilan tarkastus.

## 5.2 Rakennearvostelu

Rakennearvostelussa hevonen suositellaan esitettävän suitsittuna mahdollisimman kevyesti, esim. kuolaimet, niskahihna ja ohjat. 1-2 vuotiaat esitetään riimussa. Rakennearvostelun aikana ei saa käyttää suojia.

Rakennearvostelussa hevosen tulee osata kävellä ja ravata suorana esittäjänsä rinnalla, myös varsojen. Muutoin hevosen tulisi arvostelun aikana seistä ryhdikkäänä sivuttain harja poispäin tuomareihin nähden.

Hevosen tulisi olla tottunut jalkojen tunnusteluun ja nosteluun. Kaviot on hyvä puhdistaa ennen arvostelua ja esittäjä voi varmuuden vuoksi pitää kaviokoukun taskussaan.

## 5.3 Liikkeiden esittäminen vapaana (1-2v. varsat ja 3-4v. rakennearvosteltavat)

Juoksutus tapahtuu rakennearvostelun yhteydessä sitä varten maneesiin rakennetussa kujassa. Juoksutuksessa varsinaisen esittäjän lisäksi tulee olla mukana avustaja, jotta tilanne olisi mahdollisimman sujuva. Hevoselle jätetään riimu/suitset päähän juoksutuksen ajaksi.

1-2 vuotiaiden lineaarisessa arvostelussa arvioidaan mm. varsan reagointiherkkyys, liikkumistapa, vauhtikapasiteetti sekä askellajitaipumus. Anna varsalle ensin hetki aikaa ihmetellä maneesia ja aja sitä vain kevyesti eteen. Käytä voimakkaampia apuja vasta, jos varsa ei muuten lähde juoksemaan.

## 5.3 Ratsastusarvostelu

Kokonaisarvosteltavien ratsastusarvostelu suoritetaan suoralla radalla, johon on merkitty aloitus- ja lopetuspaikat. Arvostelusuoran pituus on 250 metriä. Ensimmäisen ratsastusarvostelun aikana hevonen voidaan esittää suoralla enintään 5 kertaa edestakaisin. Toista ratsastusarvostelua varten hevoset jaetaan 2-4 ratsukon ryhmiin, paremmuusjärjestykseen jos mahdollista.

Esittäjät saavat ensimmäisen ratsastusarvostelun pisteet ennen toisen päivän ryhmäarvostelua, jossa heidän on mahdollista yrittää korottaa pisteitä (toisen ratsastusarvostelun aikana pisteet eivät voi enää laskea muuten kuin ratsastettavuuden osalta). Toisen arvostelun aikana hevosen saa esittää radalla korkeintaan kolme (3) kertaa edestakaisin. Tuomareiden pyynnöstä voidaan esityskertoja lisätä.

## 5.4 Näyttelyn kulku

**5.4.1 Varsat 1-2-vuotiaat**

* Sirun ja rokotusten tarkistus
* Liikkeiden arvostelu vapaana juoksuttaen
* Rakennearvostelu käyttäen varsojen lineaarista arvostelulomaketta

**5.4.2. Rakennearvosteltavat 3-4-vuotiaat tammat, ruunat ja oriit**

* Mittaus sekä rokotusten ja sirun tarkistus
* Rakennearvostelu pistein
* Liikkeiden arvostelu sanallisesti vapaana juoksuttaen

**5.4.3 Kokonaisarvosteltavat tammat, ruunat ja oriit (4-vuotiaat ja vanhemmat)**

* Mittaus sekä rokotusten ja sirun tarkistus
* Rakennearvostelu pistein
* 1. ratsastusarvostelu (5 kertaa edestakaisin merkityllä 250m näyttelysuoralla)
* 2. ratsastusarvostelu seuraavana päivänä (2-3 hevosen ryhmissä, 3 kertaa edestakaisin merkityllä 250m näyttelysuoralla)

**5.4.4 Rakennearvosteltavat tammat, ruunat ja oriit (5-vuotiaat ja vanhemmat)**

* Mittaus sekä rokotusten ja sirun tarkistus
* Rakennearvostelu pistein

# 6. FEIF‐ARVOSTELUN VAHVISTAVAT TAMMAT JA ORIIT

Aiemman FEIF:n mukaisen arvostelun saaneiden tammojen jalostusarvostelun tulos voidaan vahvistaa Suomen Hippoksen Ratsu- ja ponivaliokunnan päätöksellä ilman näyttelyssä käymistä. Hevosen tulee olla rekisteröity Suomen Hippokseen ennen arvostelun vahvistamista. Tammoilla tulee olla oma DNA-määritys joko World Fengurissa tai se tulee ottaa Suomessa tunnistuksen yhteydessä.

**Tammojen hakemukset jätetään sähköpostitse** **jenni.teikari@hippos.fi** **(**tammojen FEIF-arvostelun vahvistukset 60 €)

Oriit, joilla on aikaisempi FEIF:n sääntöjen mukainen arvostelu ja jotka ovat mikrosirutettu, voidaan hyväksyä jalostukseen Suomen Hippoksen Ratsu- ja ponivaliokunnan päätöksellä aikaisemman arvostelun perusteella. Oriin polveutuminen on varmistettava DNA-määrityksellä ennen jalostukseenkäyttöoikeuden myöntämistä.

**Oriiden hakemukset tehdään sähköisesti Heppa-järjestelmässä ”Orilisenssit” -kohdasta**

**Hakemuksen liitteenä toimitetaan:**

* Ulkomaisen **FEIF-arvostelun tulokset, mikäli tulosta ei löydy World Fengurista**
* **Oriin röntgenkuvat** kintereistä digitaalisessa muodossa ja röntgentutkimuksen tarkastuksen todistus (liite 1) *HUOM! Kuvia ei tarvitse toimittaa, mikäli oriilla on vapauttava lausunto World Fengurissa!*
* CEM-testin tulos
* Jouhinäyte polveutumisen vahvistamiseksi, mikäli DNA:ta ei ole aikaisemmin otettu tai tulos löydy World Fengurista (ohjeet Hippoksesta)
* **Hakemuksen käsittelijä lähettää hakijalle laskun FEIF –arvostelun vahvistusmaksusta hyväksyttyään hakemuksen** (oriit 110 €, sekä oriiden röntgenanalysointimaksusta 50 €, mikäli lausuntoa ei ole World Fengurissa).

Kaikki liitteet ja röntgenkuvat toimitetaan osoitteella:

**Suomen Hippos ry/Jenni Teikari**

**Kalkkipellontie 6,**

**02650 Espoo**

**tai**

**jenni.teikari@hippos.fi**

# 7. ORIIDEN JALOSTUKSEEN KÄYTTÖOIKEUDEN JATKAMINEN

Kokonaisarvostelun perusteella hyväksytyille oriille, joiden jalostukseen käyttöoikeus on päättynyt ja jotka on palkittu toisella palkinnolla, tulee anoa jatkolupaa. Oriille anotaan jatkolupaa kirjallisesti (ks. www.hippos.fi). Kaikki anomukset käsitellään Ratsu- ja ponivaliokunnassa. Oriin jatkolupa maksaa 65 €, joka sisältää vuoden 2020 orilisenssin.

Kokonaisarvosteltujen oriiden, jotka on palkittu ensimmäisellä palkinnolla (pisteet 8.00 tai yli), jalostukseen käyttöoikeus on toistaiseksi voimassa oleva. Oriille tulee kuitenkin aktivoida vuosittain orilisenssi, jotta ori on käytettävissä jalostukseen.

# 8. NÄYTTELYYN ILMOITTAUTUMINEN JA HINNASTO VUONNA 2021

Islanninhevosnäyttelyyn ilmoittaudutaan Suomen Hippoksen Heppa-järjestelmän näyttelykalenterin kautta **viimeiseen ilmoittautumispäivään mennessä**.

Ilmoittautumista varten tarvitaan Oma Talli-tunnukset. Ilmoittautumisajan päätyttyä Suomen Hippoksesta lähetetään sähköpostilla lasku (eräpäivä heti). Lasku tallentuu myös ilmoittajan oma talli -tietoihin.

Kaikkien näyttelyyn osallistuvien hevosten rekisteröinti ja rekisteröintimaksut tulee olla hoidettu hyvissä ajoin ennen ilmoittautumista!

**HINNASTO 2021**

* Nuoret hevoset, 1-2 -vuotiaat 50 €
* Rakennearvosteltavat tammat ja ruunat, 3-4 –vuotiaat 90 €
* Rakennearvosteltavat tammat, ruunat ja oriit, yli 4-vuotiaat 140 €
* Kokonaisarvosteltavat tammat ja

ruunat 190 €

* Rakennearvosteltavat 3 - 4 -vuotiaat oriit

*(sis. v. 2021 orilisenssin)* 140 €

* Kokonaisarvosteltavat oriit

*(sis. v. 2021 orilisenssin)* 320 €

* Ulkomaisen FEIF-arvostelun vahvistus, oriit *(sis. v. 2021 orilisenssin)* 110 €
* Ulkomaisen FEIF-arvostelun vahvistus,

tammat 60€

* Ratsastusominaisuuksien arviointi (korotus saman vuoden aikana; sis. orilisenssin v. 2021) 170 €
* Röntgenkuvien tarkastus 50 €
* Jatkolupa II palkituille kokonaisarvosteltaville oriille, pöytäkirjapäätös

*(sis. v. 2021 orilisenssin)* 65 €

* Vuosittainen orilisenssin aktivointi v. 2021:
	+ Maksettu 31.3. mennessä 0 €
	+ Maksettu 1.4.-30.6. 25 €
	+ Maksettu 1.7.-14.9. 65 €
	+ 15.9. jälkeen 205 €
* Hyväksymättömän oriin tammakohtainen lisenssi, terveystarkastettu ja kintereet kuvattu
	+ Maksettu 30.6.2021 mennessä 320 €
	+ Maksettu 1.7.2021 alkaen 640 €
* Hyväksymättömän oriin tammakohtainen lisenssi, ei terveystarkastettu
	+ Maksettu 30.6.2021 mennessä 640 €
	+ Maksettu 1.7.2021 alkaen 780 €

**Näyttelymaksu laskutetaan ilmoittajalta**. Maksamalla näyttelymaksun varmistat ilmoitetun hevosen osallistumisen näyttelyyn! Huomioittehan, että laskun maksamatta jättäminen ei tarkoita ilmoittautumisen peruuttamista.

Näyttelymaksusta palautetaan 50 % **ainoastaan** eläinlääkärin/lääkärin todistuksen perusteella. Todistus tulee lähettää joko sähköpostitse tai postitse Suomen Hippokseen *kuukauden sisällä näyttelystä*. (Suomen Hippos ry/Tea Niemi, Kalkkipellontie 6, 02650 Espoo /tea.niemi@hippos.fi)

Huomioittehan, että **peruuttamattomat osallistumiset** sekä **ilmoittautumisajan jälkeen** **ilman** eläinlääkärintodistusta/lääkärintodistusta peruutetut osallistumismaksut laskutetaan (100 %).

# 9. ASTUTUSKIRJANPITO

Jokaiselle jalostukseen käytettävälle oriille on pidettävä astutuskirjanpitoa. Kirjanpito tapahtuu pääosin sähköisesti Heppa-järjestelmässä.

Sähköisiin asiointipalveluihin pääsee kirjautumalla Heppa-järjestelmään, mutta saadakseen oikeuden tallentaa astutuksia oriinpitäjällä tulee olla kullekin oriille aktivoidut oriinpitäjäoikeudet. Tunnushakemuksen voi jättää Hippoksen nettisuvuilla.

Astutuskirjanpitoa on myös mahdollista pitää manuaalisesti, jolloin astutusluettelo on lähetettävä hevosjalostusliittoon 15.9. mennessä. Luetteloon merkitään tammojen nimet, UELN-numerot ja omistajat, sekä astutustapa ja astutus-/siemennyskerrat.

Astutuksen järjestysnumero kulkee tammojen ensimmäisen astutuspäivän mukaisessa järjestyksessä. Tammoja saa astuttaa/siementää enintään 150 vuodessa oritta kohden ellei oriille ole määrätty pienempää tammakiintiötä. Astutuskiintiöön ei lasketa vientispermalla siemennettyjä ulkomaisia tammoja.

Astutusluettelo astutetuista/siemennetyistä tammoista on lähetettävä hevosjalostusliittoon tai tallennettava suoraan Heppa-järjestelmään viimeistään **15. syyskuuta** astutusvuonna. Astutusluetteloon merkitään kaikki astutus/siemennys päivät. Astutusluetteloon liitetään oriin mahdolliset spermansiirtotodistukset.

Mikäli oriin jalostukseen käytöstä ei toimiteta ajoissa tietoja hevosjalostusliittoon, jäävät ne pois Suomen Hippoksen tietokannasta ja astutustilastoista, jolloin siitä aiheutuu haittoja muun muassa EU-tukien hakijoille. Myöhässä toimitettujen astutustietojen lisäämisestä veloitetaan 20 €/astutusluettelo. **Astutuskirjanpidon laiminlyöminen voi aiheuttaa oriin jalostukseenkäyttöoikeuden poistamisen.**

Oriin varsaprosenttiin lasketaan mukaan:

- elävinä syntyneet varsat

- kuolleina syntyneet täysiaikaiset varsat

- kaksoset lasketaan yhdeksi varsomiseksi

Oriin tiinehtyvyysprosenttiin lasketaan mukaan:

- tammat, joille on syntynyt elävä varsa

- tammat, joille on syntynyt kuollut täysiaikainen varsa

- tammat, jotka ovat luoneet vähintään 12 viikkoa kestäneen tiineyden jälkeen (ell-todistus)

- tammat, jotka ovat kuolleet kantavina (ell-todistus)

- kaksoset lasketaan yhdeksi tiineydeksi

Huom. Vain Suomen rekisterissä olevat jälkeläiset lasketaan tilastoihin

Hevosten keinosiemennystoiminta on luvanvaraista. Lupa hevosten keinosiemennystoimintaan sekä siemennesteen lähetysasema- ja vastaanottoasematoimintaan anotaan Maa- ja metsätalousministeriöltä. Lupa edellyttää asianmukaisia siemennesteen keruu- ja käsittelytiloja, siemennystiloja sekä riittäviä talli- ja tarhatiloja. Lupahakemusta varten on nimettävä eläinlääkäri, joka vastaa siitä, että asemalla noudatetaan keinosiemennystoiminnalle asetettuja vaatimuksia. Asemalla tulee olla lisäksi keinosiemennyskoulutuksen saanut eläinlääkärin avustaja.

**Lisätietoja:** **Suomen** **Hippos** **ry**

**Näyttelyt ja jalostusarvostelu, rekisteröintiasiat**

Tea Niemi

jenni.teikari@hippos.fi

p. 020 760 5258

**Jalostusjohtaja** Minna Mäenpää

minna.maenpaa@hippos.fi

p. 020 760 5250

LIITE 1

**RÖNTGENPÖYTÄKIRJA**

**ORIIN NIMI**

**UELN**

**HOITAVA ELÄINLÄÄKÄRI**

**TUTKIMUKSEN AIKA JA PAIKKA**

**KLINIKKA**

**Tarkastettava hevonen vastaa hevospassin tunnistemerkintöjä: Kyllä \_\_\_ / Ei \_\_\_**

**Tarkastettavan hevosen mikrosiru on tarkastettu ja se vastaa hevospassin mikrosirunumeroa:**

**Kyllä \_\_\_/ Ei \_\_\_**

**Röntgenkuvauskohteet:**

Kintereistä otetaan 4 suuntaa: sivulta, edestä, sisä- ja ulkoviistosta (LM, DP, DMLP, DLPM)

**Paikka ja pvm Eläinlääkärin allekirjoitus ja leima**

LÄHETE PALAUTETAAN TÄYTETTYNÄ DIGITAALISTEN RÖNTGENKUVIEN KANSSA OSOITTEESEEN:

Suomen Hippos ry/Jenni Teikari, Kalkkipellontie 6, 02650 Espoo

TAI

jenni.teikari@hippos.fi